August Kukk

August Kukk (24. aprill 1908 Kirbla, Läänemaa – 5. aprill 1988 Tallinn) oli eesti maadleja, 15-kordne Eesti meisterLembit Koik. "100 aastat Eesti raskejõustikku (1888–1988)". Tallinn, Eesti Entsüklopeediakirjastus 1996, lk 326.

Iseseisvas Eestis esindas Kukk Tallinna Sporti, Eesti NSV-s Tallinna Spartakit."100 aastat Eesti raskejõustikku", lk 320–324

 1931 ja 1932 

Mõlemal aastal tuli Kukk Eesti meistriks Kreeka-Rooma maadluse keskkaalus."100 aastat Eesti raskejõustikku", lk 321

1931 tuli Kukk Eesti meistriks vabamaadluse kergekeskkaalus."100 aastat Eesti raskejõustikku", lk 320

 1934 

Kukk tuli Eesti meistriks mõlemas maadlusviisis.

18. ja 19. märtsil toimus Helsingis Teine Turaani turniir. August Kukk osales Eesti koondises kergekeskkaalus. Soome kogus maksimaalsed 21 punkti, võites kõigis kaaludes. Eesti kogus 12 ja Ungari peaaegu minimaalsed 9 punkti."100 aastat Eesti raskejõustikku", lk 135-136

 1935 

Raskejõustiku mängudel tuli Kukk Osvald Laane järel ja Edgar Puusepa ees teiseks."100 aastat Eesti raskejõustikku", lk 136

 1936 

Kukk oli üks väheseid Eesti maadlejaid, kes korralikumalt vabamaadlust harrastas. Sellepärast arvati ta Eesti koondisse Berliinis toimunud 1936. aasta suveolümpiamängudele. Ta osales seal kergekeskkaalus, kuid ei õigustanud lootusi. Avaringis sai ta suure punktikaotuse Šveitsi maadlejalt Willy Angstilt ja teises ringis väikese punktikaotuse Ungari maadlejalt Kalman Sovarilt ning sellega võistlus talle lõppeski. Kuid olümpiamängud ise olid Eesti maadlejaile edukad: nii Kristjan Palusalu kui Ago Neo võitsid kaks medalit."100 aastat Eesti raskejõustikku", lk 138

 1939 

Kukk tuli Eesti meistriks vabamaadluse poolraskekaalus."100 aastat Eesti raskejõustikku", lk 169, 323

 1943 

Kukk tuli Eesti meistriks vabamaadluse keskkaalus."100 aastat Eesti raskejõustikku", lk 322

 1945 

Kukk tuli Eesti meistriks vabamaadluse keskkaalus.

Nõukogude Liidu meeskondlikke meistrivõistlusi ei korraldatud liiduvabariikide, vaid linnade koondiste vahel. Esimeses ringis loositi Tallinna koondisele vastu Riia koondis, keda Tallinnas Tondi maneežis võideti 6:1. Kukk kaotas ainsana keskkaalus A. Āboliņšile, kes edaspidi tuli NSV Liidu meistriks. Seejärel sõideti Sverdlovskisse, keda seal samuti 6:1 võideti. Tallinn pääses 4 parema hulka finaalturniirile, aga sinna Kukke koondisse ei pandud. Tallinn jäi napilt Moskva järel teiseks."100 aastat Eesti raskejõustikku", lk 197-198

Nõukogude Liidu meistrivõistlustel vabamaadluses tuli Kukk neljandaks."100 aastat Eesti raskejõustikku", lk 200

 1946 

Kukk tuli Eesti meistriks vabamaadluse keskkaalus.

 1947 

Kukk tuli Eesti meistriks vabamaadluse keskkaalus.

Nõukogude Liidu meistrivõistlustel vabamaadluses oli Kukk 7. Eesti sportlastest võitsid Juhan Looaru kärbeskaalus ja Johannes Kotkas raskekaalus, kusjuures kokku saadi 5 medalit."100 aastat Eesti raskejõustikku", lk 203

 1948 

Kukk tuli Eesti meistriks vabamaadluse keskkaalus.

Nõukogude Liidu meistrivõistlustel vabamaadluses oli Kukk 9. Eesti sportlastest võitis Looaru teist korda järjest, Kotkas sai hõbemedali."100 aastat Eesti raskejõustikku", lk 206

 1949 ja 1950 

Kukk tuli Eesti meistriks vabamaadluse keskkaalus.

 1951 ja 1952 

Kukk tuli Eesti meistriks vabamaadluse poolraskekaalus."100 aastat Eesti raskejõustikku", lk 324

 1958 

Kukk sai vabariikliku kategooria maadluskohtunikuks."100 aastat Eesti raskejõustikku", lk 306

 Viited 

 Välislingid 


Kategooria:Eesti maadlejad
Kategooria:Eesti maadlustreenerid
Kategooria:Metsakalmistule maetud
Kategooria:Sündinud 1908
Kategooria:Surnud 1988